A jelenlegi szöveg az 1848-as szabadságharcban a pápai nemzetőrök bevonulása alatt alakult ki. Az egy hétig tartó gyülekezés végére az összes nemzetőr énekelte a dalt, ami a szabadságharcban másutt is igen népszerűvé vált, melyhez hozzájárult az is, hogy több szerző felhasználta a dalt frissen írt katonaindulókban. Honvédek és más szemtanúk visszaemlékezései szerint Damjanich tábornok kedvenc dala volt.